钦定古今图书集成/理学汇编/文学典/第236卷 > 《吴兢乐府古题要解》 > 《思归引》〈一曰离拘操〉
## 钦定古今图书集成/理学汇编/文学典/第236卷 > 《吴兢乐府古题要解》 > 《思归引》〈一曰离拘操〉

右旧说卫有贤女，邵王闻其美，请聘之，未至而王薨。
太子曰：“吾闻齐桓公得卫女而霸。今卫女贤者，欲留
之。”大夫曰：“不可。若贤女，必不我听；若听，必不贤，则不
足取也。”太子遂留之，果不听，拘于深宫。思归不得，援
琴而歌，曲终，缢而死。晋石崇亦有《思归引》，但归河阳
所居，若刘孝威“胡地凭良马”，备言思归之状而已。